अमेरिका में हुए कॉन्सर्ट में डेडिकेट की कव्वाली- मूसेवाला तैनू अंखियां उडीक दियां
Rahat Fateh Ali Khan Pays Tribute To Sidhu Moosewala On His First Death Anniversary - पाकिस्तानी सूफी सिंगर राहत फतेह अली खान ने अमेरिका के कैलिफोर्निया में अपने कॉन्सर्ट के दौरान लेट पंजाबी सिंगर सिद्धू मूसेवाला को ट्रिब्यूट दिया। उन्होंने अंखियां उडीक दियां कव्वाली
पाकिस्तानी सूफी सिंगर राहत फतेह अली खान ने अमेरिका के कैलिफोर्निया में अपने कॉन्सर्ट के दौरान लेट पंजाबी सिंगर सिद्धू मूसेवाला को ट्रिब्यूट दिया। उन्होंने अंखियां उडीक दियां कव्वाली के जरिए मूसेवाला की पहली डेथ एनिवर्सरी पर उन्हें श्रद्धांजलि दी। इससे जुड़ा वीडियो सोशल मीडिया पर भी सामने आया है।
मूसेवाला की याद में निकाली गई कैंडल मार्च 
पिछले साल 29 मई को पंजाब के मनसा में कुछ लोगों ने दिन दहाड़े सिद्धू पर 2 मिनट में 30 गोलियां चलाकर उनकी ह्त्या कर दी थी। गैंगस्टर लॉरेंस बिश्नोई और गोल्डी बराड़ ने इस वारदात की जिम्मेदारी ली।
सोमवार को मानसा में मूसेवाला की याद में कैंडल मार्च भी निकाली गई। इस दौरान मूसेवाला के गांव से हजारों लोगों ने कैंडल मार्च में हिस्सा लिया और उनके केस में जल्द से जल्द न्याय किए जाने की मांग की।
अब तक हुई जांच से नाखुश है मूसेवाला का परिवार 
पुलिस ने अब तक मूसेवाला मर्डर केस में 35 आरोपियों को अरेस्ट किया है। इनमें से 4 की मौत हो चुकी है। जबकि 4 आरोपी विदेश में हैं। पंजाब पुलिस का कहना है कि इस केस की जांच पूरी हो चुकी है। कोर्ट में 1850 पेज का चालान पेश हो चुका है।
हालांकि मूसेवाला का परिवार इससे नाखुश है। उनका कहना है कि सिर्फ खरीदे हुए हत्यारे पकड़े गए। जिनकी मूसेवाला से दुश्मनी थी, जिन्होंने पूरी साजिश रची, वह चेहरे अभी तक सामने नहीं आए हैं।
मौत से कुछ दिनों पहले कहा था- मैं कई लोगों के निशाने पर हूं
सिद्धू की डेथ एनिवर्सरी पर उनका पुराना वीडियो भी सोशल मीडिया पर वायरल हो रहा है। इस वीडियो में सिद्धू पंजाबी में ये कह रहे हैं कि उन्हें मौत से डर नहीं लगता। सिद्धू कह रहे हैं- कोई खास एम नहीं जिंदगी दा, मैं तौर कत्तया आबादी दा, आज मरदा मैं कल मरजावां, मैंने खौफ नहीं बर्बादी दा..
इसका मतलब है कि अब मेरी जिंदगी का कोई खास मकसद नहीं बचा है। मुझे कई बार लोगों ने निशाना बनाया है और मेरी मौत किसी भी दिन हो सकती है। लेकिन, अब मुझे मौत का भी डर नहीं है।